钦定古今图书集成/明伦汇编/氏族典/第478卷 > 《廖用贤尚友录》 > 万信
## 钦定古今图书集成/明伦汇编/氏族典/第478卷 > 《廖用贤尚友录》 > 万信

按《万姓统谱》：信，宣德间开封知府，守职廉勤。夜梦一
男子裸身称冤曰：“某为祥符民耿羊儿所杀，尸埋庄
后。”信惊悟，明日至其家，果得尸，考验具服，人皆异之。
在任岁久，一夕澡毕，燃烛厅事，呼酒独酌，召二子曰：
“强毅可建事功，忠孝可通神明。我去，汝勉为之。”言讫
遂逝。是夜，巡抚侍郎梦信来辞，仪卫甚盛。𥟖明报，信
卒人以为神。